༄༅། ། ཀླུ་ཤོད་ཀྱི་ཡུལ་ལྷ་སུམ་ཟུར་གྱི་གསོལ་མཆོད་བཞུགས།
༄༅། ། ཨོཾ་སྭ་སྟི། དམིགས་མེད་བདེ་ཆེན་ཀློང་ཡངས་ནས། ། སྲིད་གསུམ་དྲེགས་པ་
ཟིལ་གནོན་པ། ། རྗེ་བཙུན་བླ་མ་ཐོད་ཕྲེང་རྩལ། ། དབྱེར་མེད་ཞབས་ཀྱི་པདྨོར་འདུད། །
འདིར་ལྷ་གཉེན་ཆེན་པོ་སུམ་ཟུར་གྱི་ཐུགས་དམ་བསྐང་བར་འདོད་པས་མཆོད་གཏོར་སྤྱན་གཟིགས་ཚང་བ་
གྱ་ནོམ་པ་བཤམས་ལ་ཡི་དམ་གང་རིགས་ཀྱི་བདག་བསྐྱེད་རྒྱས་བསྡུས་ཅི་རིགས་སྔོན་དུ་འགྲོ་བས་བསྐང་རྫས་
རྣམས་སྤྱི་ལྟར་བྱིན་གྱིས་བརླབས་ལ། རང་ཡི་དམ་དུ་གསལ་བའི་ཐུགས་ཀའི་ས་བོན་གྱི་འོད་ཟེར་
གྱིས་འཛམ་གླིང་ཡངས་པའི་བྱང་ཕྱོགས་མདོ་སྨད་ས་ཡི་ཐིག་ལེ། བཀྲ་ཤིས་དགེ་མཚན་
དུ་མའི་དཔལ་གྱིས་མཛེས་ཤིང་། བཀོད་ལེགས་ལྷུན་ཆགས་མིག་གི་བདུད་རྩིར་གྲུབ་པའི་
དབུས་ན་ཀླུ་ཆབ་སྔོན་མོ་འབབ་པའི་འགྲམ་ལོགས་སུ་རྔམ་ཞིང་བརྗིད་པའི་ས་འཛིན་གྱི་
དབང་བོ་ནང་དུ་རིན་ཆེན་སྣ་ཚོགས་ལས་གྲུབ་པའི་སྐུ་མཁར་ལྷའི་དབང་བོའི་ཁང་བཟང་
ལ་འགྲན་པ་ནས་ཡུལ་སྐྱོང་ལྷའི་དགེ་བསྙེན་ཆེན་པོ་བདུད་འཇོམས་གཟི་ལྡན་དཔའ་བོ་
གསང་ཡུམ་སྲས་དང་བློན་པོ་བཀའ་གཉན་མངགས་གཞུག་དམག་ཚོགས་བྱེ་བའི་དཔུང་
དང་བཅས་པ་སྐད་ཅིག་ཡུད་ཙམ་ལ་བསྟེན་ཅིང་མཆོད་པའི་གནས་འདིར་བཛྲ་ས་མཱ་
ཛཿ རོལ་མོ་དབྱངས་དང་བཅས། ཧཱུཾ་སྐྱེ་མེད་ཆོས་དབྱིངས་བདེ་ཆེན་རིག་པའི་རྩལ། ། ལྷུན་
གྲུབ་འཕྲིན་ལས་རྣམ་བཞིའི་སྒྱུ་འཕྲུལ་གར། ། སྣང་སྲིད་དྲེགས་པའི་སྤྱི་བོར་བསྒྱུར་མཛ
པ། ། རིག་འཛིན་པདྨ་ཀཱ་རས་བྱིན་ཕོབ་ཅིག ། གང་གི་བཀའ་སྡོད་དྲག་རྩལ་མཐུ
གིས། ། སྡེ་བརྒྱད་དཔུང་ཚོགས་བགྲང་ཡས་ཁ་ལོ་བསྒྱུར། ། དཔལ་ཆེན་བདུད་འཇོམས་ཡུམ་
སྲས་བཀའ་འཁོར་བཅས། ། རྣལ་འབྱོར་དད་གདུང་མོས་པས་སྤྱན་འདྲེན་ན། ། མཁའ་ལ་
ཆུ་འཛིན་བཞིན་དུ་འཁྲིགས་ཤིང་སྤྱོན། ། བར་སྣང་ས་གཞི་རླུང་ལྟར་འཚུབ་ཅིང་སྤྱོན། །
པཐུ་དཔུང་
དགྱེས་ཞལ་ཟླ་བའི་བཞིན་ལྟར་ངོམས་ཤིང་སྤྱོན། ། འདིར་གཤེགས་དགྱེས་པའི་གདན་
469

ཡུལ་ལྷ་གཞི་བདག་རྣམས་ཀྱི་གསོལ་མཆོད་དང་སྤྱི་བསྟབ་འབུལ་ཚུལ་སོགས།
ལ་བཞུགས་སུ་གསོལ། ། ཨེ་ཧྥེ་ཧི་ཀ་མ་ལ་ཡེ་སྟཱཾ། ཨོཾ་ལོ་ཀ་པཱ་ལ་ས་པཱ་རི་ཝ་ར་ཨགྷཾ་སོགས་
ཀྱིས་མཆོད། སྤྱི་བོར་རྡོར་སེམས་བཀོད་ལ་ཡིག་བརྒྱ་བཟླས། ཀྱཻ་སྙིགས་མའི་འགྲོ་རྣམས་རྨོངས་པའི་
དབང་གྱུར་པས། ། ལྷ་ཆེན་ཁྱོད་ཀྱི་ཐུགས་དང་ཅི་འགལ་བ། ། གནོང་ཞིང་འགྱོད་པས་སོ་
སོར་གཤགས་བགྱིད་ན། ། བརྩེ་བའི་ཐུགས་ཀྱིས་བཟོད་པར་མཛད་དུ་གསོལ། ། བསྐང་བ་
ནི། ཧཱུཾ་དམིགས་མེད་སྤྲོས་བྲལ་སྒྱུ་མ་ཆེན་པོའི་ཀློང་། ། འགག་མེད་བདེ་ཆེན་རང་སྣང་མིག་
འཕྲུལ་བཞིན། ། ཅིར་ཡང་འཆར་བའི་ངོ་མཚར་མཆོད་སྤྲིན་གྱིས། ། དགྲ་ལྷའི་རྒྱལ་པོ་
འཁོར་བཅས་མཆོད་པར་བགྱི། ། མཛེས་བརྗིད་ཞི་དྲག་ཉེར་སྤྱོད་ཚར་དུ་དངར། ། སྙན་
འཇེབས་རོལ་མོ་སྤྲིན་གྱི་དབྱངས་ལ་འཁུ། ། མི་དབང་ལ་འོས་རིན་ཆེན་སྣ་བདུན་དང་། །
བཀྲ་ཤིས་རྟགས་རྫས་དབང་གཞུ་ལྟར་བཀྲ་བས། ། ཡུལ་བདག་ཆེན་པོ་འཁོར་བཅས་
ཐུགས་དམ་བསྐང་། ། དམ་རྫས་གཏོར་མ་དཀར་དམར་བཟའ་བཅའ་བཅས། ། སྲིད་མཐར་
འཛད་མེད་ལྷུན་པོ་ལྟ་བུར་སྤུངས། ། རོ་བརྒྱའི་བཅུད་ལྡན་སྨན་ཆང་གསེར་སྐྱེམས་ཕུད། །
གངྒཱ་ལྟ་བུར་འབབ་ཅིང་འཁྱིལ་བ་ཡིས། ། ཡུལ་བདག་ཆེན་པོ་འཁོར་བཅས་ཐུགས་དམ་
བསྐང་། ། སྐད་ཅིག་ཙམ་གྱིས་སྟོང་གསུམ་བསྐོར་ནུས་པའི། ། རྟ་མཆོག་རིན་ཆེན་རྒྱན་
སྤྲས་རླུང་ལྟར་འཕྱོ། ། འབྲོང་གཡག་ར་ལུག་བྱ་ཁྱི་ལ་སོགས་པའི། ། སྲོག་ཆགས་བར་
སྣང་ས་གཞི་གང་བ་ཡིས། ། ཡུལ་བདག་ཆེན་པོ་འཁོར་བཅས་ཐུགས་དམ་བསྐང་། ། སྨན་
ཤིང་དུད་པ་བེེཌཱུར་འཁྲི་ཤིང་བཞིན། ། ཁྲབ་རྨོག་རྡོ་རྗེའི་མཚོན་ཆ་བྲག་ལྟར་གཏམས། །
གསེར་དངུལ་རིན་ཆེན་དཪ་ཟབ་འབྲུ་སྣ་ཚོགས། ། བང་མཛོད་རྣམ་ཐོས་ནོར་ལ་འགྲན་པ་
འདིས། ། ཡུལ་བདག་ཆེན་པོ་འཁོར་བཅས་ཐུགས་དམ་བསྐང་། ། ཡིད་བཞིན་ཏོག་མཛེས་
རིན་ཆེན་ཁང་བཟང་དང་། ། བདེ་བསྐྱེད་ལྷ་ཡི་སྨིན་ལེགས་ལང་ཚོ་དར། ། མདའ་མདུང་
དམུ་ཐག་བལ་ཚོན་ཆེར་གཏིབ་པའི། ། དཔལ་མཁར་མཛེས་བརྗིད་རྟེན་མཆོག་དམ་པ་
འདིས། ། ཡུལ་བདག་ཆེན་པོ་འཁོར་བཅས་ཐུགས་དམ་བསྐང་། ། མདོར་ན་ཏིང་འཛིན་
སྔགས་རྒྱའི་རྟེན་འབྲེལ་ལས། ། རང་རང་འདོད་དགུའི་དངོས་པོ་ནམ་མཁའ་མཛོད། །
470

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽
སྣང་སྲིད་དྲེགས་ཚོགས་སེམས་ཀྱི་རོལ་རྩལ་དུ། ། ལེགས་རྟོགས་ཡེ་ཤེས་དབྱིངས་ནས་ཕུལ་
བ་ཡིས། ། ཡུལ་བདག་ཆེན་པོ་འཁོར་བཅས་ཐུགས་དམ་བསྐང་། ། ཉམས་ཆག་སྒྲིབ་པའི
ར་རི་ཀུན་དག་སྟེ། ། རབ་ཏུ་དགྱེས་པའི་ཐུགས་ཀྱི་ཟླ་ཤེལ་ལས། ། འཕྲིན་ལས་རྣམ་བཞིའི
འོད་ཕྲེང་འགྱེད་པར་མཛོད། ། ཧཱུཾ་ཆོས་སྐུ་ཡངས་པའི་ཕོ་བྲང་ནས། ། བླ་མ་ཡི་དམ་ཆོས་
སྲུང་ཚོགས། ། ཡུལ་ལྷ་གཉན་པོ་འཁོར་བཅས་ཀྱིས། ། མཐུན་པའི་དམ་རྫས་ བགེགས་ལ་
ཀྱེེ་ཞེས་ཆོས་སྐུ་མའི་བཟློག་པ་བྱ། གཏོར་མ་ཡི་དམ་གྱི་གཞུང་བཞིན་བྱིན་གྱིས་བརླབས་ལ། ཡུལ་སྐྱོང་
ཆེན་པོ་འཁོར་དང་བཅས་པའི་ལྗགས་འོད་ཟེར་གྱི་སྦུ་གུས་གཏོར་མའི་བཅུད་དྲངས་ཏེ་
གསོལ་བར་བསམ་ལ། ཨོཾ་ལོ་ཀ་པཱ་ལ་ས་པཱ་རི་ཝ་ར་ལ་བ་ལིཾ་ཏ་བཏགས་པ་གསུམ་གྱིས་ཕུལ།
ཨགྷཾ་སོགས་ཀྱིས་མཆོད། མཆོད་སྦྱིན་གཏོར་མ་འདི་སྣོམས་ལ ། ། ཤོག ། བསྟོད་པར་བྱ་བ་ནི།
བསྭོ་དཔལ་ཆེན་རིག་འཛིན་པདྨ་ཐོད་ཕྲེང་གི ། བཀའ་རྟགས་རྡོ་རྗེའི་རི་མོ་གཙུག་འཆང་
བ། ། སྣང་སྲིད་དྲེགས་པ་ཡོངས་ཀྱི་ཁ་ལོ་བསྒྱུར། ། མཐུ་ལྡན་དགྲ་ལྷའི་དབང་བོ་བསྟོད་པར་
བགྱི། ༧ འདིའང་ཡབ་རྗེ་གོང་ས་མཆོག་ནས་བསྩལ་པའོ། །
471

ཡུལ་ལྷ་གཞི་བདག་རྣམས་ཀྱི་གསོལ་མཆོད་དང་སྤྱི་བསྟབ་འབུལ་ཚུལ་སོགས།